钦定古今图书集成/历象汇编/乾象典/第088卷 > 性理会通 > 《太清宫祈雪青词》封敖
## 钦定古今图书集成/历象汇编/乾象典/第088卷 > 性理会通 > 《太清宫祈雪青词》封敖

“维年月日，嗣皇帝臣稽首大圣祖高上大道金阙元
元天皇大帝，伏以百谷实生灵之本，万姓为国家之
基。言念老农，常思薄德。”今时雪罕降，宿麦是忧，同云
未施，嘉谷何望。臣祇应景运，亭育兆人。德不动天，言
徒罪己。粢盛虑阙于明荐，灾沴恐及于生灵。诚竭斋
庄，礼虔夙夜。伏惟元功不宰，至道无言，垂福祐于群
生，假膏濡之德泽。谨遣尚书兵部侍郎高元裕启告
以闻，谨词。